CELEX: 32022R0089
Language: hr
Date: 2022-01-21 00:00:00
Title: Provedbena uredba Komisije (EU) 2022/89 оd 21. siječnja 2022. o utvrđivanju pravila za primjenu Direktive (EU) 2019/883 Europskog parlamenta i Vijeća u pogledu metode koja se upotrebljava za izračun dostatnog namjenskog skladišnog kapaciteta (Tekst značajan za EGP)

24.1.2022   
               
               
                  HR
               
               
                  Službeni list Europske unije
               
               
                  L 15/1
               
            
         PROVEDBENA UREDBA KOMISIJE (EU) 2022/89
         оd 21. siječnja 2022.
         o utvrđivanju pravila za primjenu Direktive (EU) 2019/883 Europskog parlamenta i Vijeća u pogledu metode koja se upotrebljava za izračun dostatnog namjenskog skladišnog kapaciteta
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2019/883 Europskog parlamenta i Vijeća od 17. travnja 2019. o lučkim uređajima za prihvat isporuke brodskog otpada, izmjeni Direktive 2010/65/EU i stavljanju izvan snage Direktive 2000/59/EZ (1), a posebno njezin članak 7. stavak 4. drugi podstavak
         budući da:
         
                     (1)
                  
                  
                     Člankom 7. stavkom 4. točkama (a) i (b) Direktive (EU) 2019/883 utvrđuje se iznimka od opće obveze isporuke cjelokupnog otpada koji se prevozi na brodu do luke pristajanja za brodove koji imaju dostatan namjenski skladišni kapacitet za sav otpad koji se stvorio i koji će se stvoriti tijekom planiranog putovanja do sljedeće luke pristajanja.
                  
               
                     (2)
                  
                  
                     Primjenom metode izračuna definirane u ovoj Uredbi države članice trebale bi moći provesti izuzeća od opće obveze isporuke cjelokupnog otpada koji se prevozi na brodu s obzirom na dostupnost dostatnog skladišnog prostora na usklađen način.
                  
               
                     (3)
                  
                  
                     Metoda izračuna ne bi se trebala primjenjivati na zbrinjavanje otpada u skladu s Prilogom II. Međunarodnoj konvenciji o sprečavanju onečišćenja s brodova („konvencija MARPOL”). Kako je utvrđeno u Prilogu II. konvenciji MARPOL, odlaganje otpada uređeno je konvencijom MARPOL, a isporuka takvog otpada obvezna je u luci u kojoj se teret istovaruje prije utovara novog tereta ili prije nego što se dopusti ispuštanje u more pod određenim uvjetima. Ovisno o tvari, prije isplovljavanja obvezna je isporuka ostataka tereta uređenog Prilogom II. konvenciji MARPOL, podložno postupcima i kontrolama utvrđenima u pravilima 13 i 16 tog priloga. Ostaci tereta iz Priloga II. konvenciji MARPOL koji sadržavaju tvari kategorije X, postojane plutajuće tvari Y visoke viskoznosti i tvari Y visoke viskoznosti ili skrućujuće tvari Y uređeni su obveznim prethodnim pranjem i zahtjevima za isporuku takvog otpada u lučki uređaj za prihvat utvrđenima u pravilima 13 i 16 Priloga II. konvenciji MARPOL.
                  
               
                     (4)
                  
                  
                     Metoda izračuna ne bi se trebala primjenjivati na pasivno ulovljen otpad. Namjensko skladište za tu vrstu otpada na plovilu ne postoji uvijek, a isporuka cjelokupnog pasivno ulovljenog otpada potiče se sustavom pokrivanja troškova utvrđenim u članku 8. stavku 2. točki (d) Direktive (EU) 2019/883.
                  
               
                     (5)
                  
                  
                     Kako bi se osigurali jedinstveni uvjeti za primjenu izuzeća od obveze isporuke otpada utvrđenog u članku 7. stavku 4. točkama (a) i (b) Direktive (EU) 2019/883, nužno je da države članice primjenjuju usklađenu metodologiju. Provedbeni akti doneseni na temelju Direktive (EU) 2019/883 trebali bi stoga biti u obliku provedbenih uredbi.
                  
               
                     (6)
                  
                  
                     Mjere predviđene u ovoj Uredbi u skladu su s mišljenjem Odbora za sigurnost na moru i sprečavanje onečišćenja s brodova,
                  
               DONIJELA JE OVU UREDBU:
         
            Članak 1.
            
               1.   Države članice izračunavaju dostatan namjenski skladišni kapacitet za primjenu članka 7. stavka 4. točaka (a) i (b) i članka 9. Direktive (EU) 2019/883 primjenom metode utvrđene u Prilogu I. ovoj Uredbi.
            
            
               2.   Za potrebe provjere informacija dostavljenih u skladu s Prilogom 2. Direktivi (EU) 2019/883 procjenom stvaranja različitih vrsta otpada na brodovima države članice uzimaju u obzir stope stvaranja otpada utvrđene u Prilogu II. ovoj Uredbi.
            
            
               3.   Uz stope stvaranja otpada utvrđene u Prilogu II. ovoj Uredbi, države članice mogu primijeniti jedan ili oba sljedeća kriterija za određivanje procjena za stvaranje različitih vrsta otpada na brodu:
               
                           (a)
                        
                        
                           evidentirane podatke o stvorenom otpadu, na temelju obrazaca prethodne obavijesti o isporuci otpada i potvrda o isporuci otpada dostupnih za dotični brod;
                        
                     
                           (b)
                        
                        
                           inspekcijske preglede na brodu kojima se dobivaju informacije o prijašnjim stopama stvaranja otpada, pojedinosti o gospodarenju otpadom na brodu i informacije specifične za određenu opremu ili područje trgovine koje utječu na stvarnu stopu stvaranja otpada.
                        
                     
         
         
            Članak 2.
            Metoda za izračun dostatnog namjenskog skladišnog kapaciteta, utvrđena u Prilogu I. ovoj Uredbi, ne primjenjuje se na sljedeće vrste otpada:
            
                        (a)
                     
                     
                        vrste otpada iz Priloga II. konvenciji MARPOL;
                     
                  
                        (b)
                     
                     
                        pasivno ulovljen otpad.
                     
                  
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. siječnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 151, 7.6.2019., str. 116.
         
      
      
         
            PRILOG I.
            Metoda za izračun dostatnog namjenskog skladišnog kapaciteta za otpad
            
                        1.
                     
                     
                        U metodi se upotrebljava aritmetički izračun na temelju procijenjenih količina otpada zadržanog na brodu u odnosu na najveći namjenski skladišni kapacitet.
                     
                  
                        2.
                     
                     
                        Iskorišteni kapacitet za otpad („UWC”), procijenjen u trenutku slanja prethodne obavijesti o isporuci otpada luci pristajanja i izražen kao postotak maksimalnog namjenskog skladišnog kapaciteta, ne smije premašiti unaprijed utvrđeni prag.
                     
                  
                        3.
                     
                     
                        UWC se izračunava prema sljedećoj formuli:
                        
                  
                        4.
                     
                     
                        UWC mora ispunjavati sljedeći uvjet:
                     
                  UWC (%) < prag
            pri čemu je:
            A procijenjena količina vrste otpada koja se zadržava na brodu u trenutku odlaska iz luke pristajanja (izražena u m3);
            M je maksimalni namjenski skladišni kapacitet (izražen u m3);
            prag je vrijednost utvrđena u tablici 1. za odgovarajuću vrstu otpada i sljedeću luku pristajanja.
            
               Tablica 1.
            
            
               Pragovi
            
            
                        Sljedeća luka pristajanja
                     
                     
                        Prilog I. konvenciji Marpol
                     
                     
                        Prilog IV. konvenciji Marpol
                     
                     
                        Prilog V. konvenciji Marpol
                     
                     
                        Prilog VI. konvenciji Marpol
                     
                  
                        Sljedeća luka pristajanja je luka EU-a ili je u „skupini dodatnih odabranih luka”
                     
                     
                        50 %
                     
                     
                        50 %
                     
                     
                        25 %
                     
                     
                        75 %
                     
                  
                        Sljedeća luka pristajanja nije luka EU-a niti je u „skupini dodatnih odabranih luka”
                     
                     
                        25 %
                     
                     
                        50 %
                     
                     
                        20 %
                     
                     
                        25 %
                     
                  
                        5.
                     
                     
                        Za potrebe primjene metode izračuna dostatnog namjenskog skladišnog kapaciteta za otpad primjenjuje se sljedeće:
                        
                                    (a)
                                 
                                 
                                    luka pristajanja, kako je navedena u obrascu prethodne obavijesti o isporuci otpada utvrđenom u Prilogu 2. Direktivi (EU) 2019/883, je luka prema kojoj brod plovi i kojoj je poslana prethodna obavijest o isporuci otpada, u skladu s člankom 6. Direktive (EU) 2019/883;
                                 
                              
                                    (b)
                                 
                                 
                                    sljedeća luka pristajanja je luka u koju treba pristati nakon isplovljavanja, kako je navedena u točki 2.5. obrasca prethodne obavijesti o isporuci otpada utvrđenog u Prilogu 2. Direktivi (EU) 2019/883;
                                 
                              
                                    (c)
                                 
                                 
                                    količina navedena u šestom stupcu „Procijenjena količina otpada koji će se stvoriti u razdoblju od podnošenja obavijesti do sljedeće luke pristajanja” točke 3. obrasca prethodne obavijesti o isporuci otpada utvrđenog u Prilogu 2. Direktivi (EU) 2019/883 odnosi se na otpad koji se stvorio i koji se namjerava zbrinuti u lučkom uređaju za prihvat. Iznosi koji se smiju zakonski ispustiti ne uključuju se u iskazanu vrijednost.
                                 
                              
                  
                        6.
                     
                     
                        „Skupina dodatnih odabranih luka” uključuje one luke koje se smatraju lukama EU-a za potrebe primjene pragova utvrđenih u tablici 1. Luke obuhvaćene tom skupinom sve su luke koje se nalaze u: Islandu, Norveškoj i Ujedinjenoj Kraljevini (uključujući Otok Man, Kanalske otoke te Gibraltar) i ruske luke u Baltičkom moru.
                     
                  
                        7.
                     
                     
                        Tijekom prve dvije godine primjene ove Uredbe, UWC izračunan prema točki 3. ovog Priloga može se smatrati indikativnim za sljedeće vrste otpada od ostataka tereta:
                        
                                    (a)
                                 
                                 
                                    Prilog I. konvenciji MARPOL – Ulja: Uljni ostaci od pranja spremnika;
                                 
                              
                                    (b)
                                 
                                 
                                    Prilog I. konvenciji MARPOL – Ulja: Prljave balastne vode;
                                 
                              
                                    (c)
                                 
                                 
                                    Prilog V. konvenciji MARPOL – Smeće: Ostaci tereta (koji su štetni za morski okoliš);
                                 
                              
                                    (d)
                                 
                                 
                                    Prilog V. konvenciji MARPOL – Smeće: Ostaci tereta (koji nisu štetni za morski okoliš).
                                 
                              
                  
      
      
         
            PRILOG II.
            
               Tablica 1.
            
            
               Stope stvaranja otpada za priloge I., IV. i V. konvenciji MARPOL (1)
               
            
            
                        Vrsta otpada
                     
                     
                        Stopa stvaranja
                     
                     
                        Faktori stvaranja otpada
                     
                     
                        Obrada na brodu
                     
                  
                        Uljne kaljužne vode
                     
                     
                        0,01–13 m3 dnevno, veći brodovi stvaraju veće količine.
                     
                     
                        Kondenzacija i curenja u strojarnici; veličina broda.
                     
                     
                        Količina se može smanjiti za 65–85 % upotrebom separatora ulja i vode te ispuštanjem udjela vode u more.
                     
                  
                        Uljni ostaci (mulj)
                     
                     
                        0,01–0,03 m3 mulja po toni HFO-a.
                        0 i 0.01 m3 po toni brodskog plinskog ulja.
                     
                     
                        Vrsta goriva; potrošnja goriva.
                     
                     
                        Isparavanjem se količina mulja može smanjiti za do 75 % (2).
                        Spaljivanjem se količina mulja može smanjiti za 99 % ili više.
                     
                  
                        Ostaci od pranja spremnika (talozi)
                     
                     
                        Od 20 do stotina m3
                        
                     
                     
                        Broj čišćenja spremnika; veličina nosivosti.
                     
                     
                        Nakon taloženja, frakcija vode može se ispustiti u more.
                     
                  
                        Otpadne vode
                     
                     
                        0,01–0,06 m3 po osobi dnevno. Otpadne vode ponekad se miješaju s drugim otpadnim vodama. Ukupna količina iznosi 0,04 – 0,45 m3 po osobi dnevno.
                     
                     
                        Broj osoba na brodu; vrsta nužnika; trajanje putovanja; vrsta obrade: zbog rada postrojenja za pročišćavanje otpadnih voda ili sustava za sušenje i dezinfekciju razlikuju se količine otpada.
                     
                     
                        Otpadne vode iz postrojenja za pročišćavanje često se ispuštaju u more ako je to dopušteno u skladu s Prilogom IV. konvenciji MARPOL.
                     
                  
                        Plastika
                     
                     
                        0,001–0,008 m3 plastike po osobi dnevno.
                     
                     
                        Broj osoba na brodu.
                     
                     
                        Često se ne spaljuje.
                        Prljava plastika (plastika koja je bila u dodiru s hranom) često se obrađuje kao zaseban tok otpada.
                     
                  
                        Otpaci od hrane
                     
                     
                        0,001–0,003 m3 po osobi dnevno.
                     
                     
                        Broj osoba na brodu; namirnice.
                     
                     
                        Ako je to dopušteno u skladu s Prilogom V. konvenciji MARPOL, otpad od hrane često se ispušta u more.
                     
                  
                        Otpad iz kućanstava
                     
                     
                        0,001–0,02 m3 po osobi dnevno.
                     
                     
                        Broj osoba na brodu; vrsta proizvoda koji se upotrebljavaju.
                     
                     
                         
                     
                  
                        Ulje za kuhanje
                     
                     
                        0,01–0,08 litara po osobi dnevno.
                     
                     
                        Broj osoba na brodu; vrsta hrane koja se priprema.
                     
                     
                        Iako to nije dopušteno, ulje za kuhanje ponekad se i dalje dodaje spremniku mulja.
                     
                  
                        Pepeo iz peći za spaljivanje
                     
                     
                        0,004 i 0,06 m3 mjesečno.
                     
                     
                        Korištenje peći za spaljivanje; trošak upotrebe peći za spaljivanje.
                     
                     
                        Peć za spaljivanje ne upotrebljava se za sve vrste otpada, uglavnom za papir, ponekad za uljni mulj.
                     
                  
                        Operativni otpad
                     
                     
                        0,001–0,1 m3 po osobi dnevno.
                     
                     
                        Veličina broda; vrsta tereta.
                     
                     
                         
                     
                  
                        Ostaci tereta
                     
                     
                        0,001–2 % tereta.
                     
                     
                        Vrsta tereta.
                        Veličina broda.
                     
                     
                         
                     
                  
               
            
               Tablica 2.
            
            
               Stope stvaranja otpada za Prilog VI. konvenciji MARPOL o otpadu (sustavi za pročišćavanje ispušnih plinova, „EGCS”)
            
            
                        Vrsta EGCS-a
                     
                     
                        Koeficijent
                     
                     
                        Jedinica
                     
                     
                        Primjeri
                        (Motor od 10 MW ili potrošnja 40 t/dan HFO-a)
                     
                  
                        
                           Proizvođač 1
                        
                     
                  
                        Količina mulja s otvorenom petljom
                     
                     
                        0,1 
                     
                     
                        kg/MWh
                     
                     
                        0,1 x 10 MW x 24 = 24 kg/dan
                     
                  
                        Količina mulja sa zatvorenom petljom (DAF-BOTU)
                     
                     
                        3,5 –7,0 
                     
                     
                        kg/MWh, ovisno o
                        SFOC-u, MCR-u i kakvoći goriva
                     
                     
                        3,5 x 10 MW x 24 = 840 kg/dan
                     
                  
                        Količina mulja sa zatvorenom petljom (BOTU-M)
                     
                     
                        3,0 
                     
                     
                        l/MWh/S %, ovisno o SFOC-u, MCR-u i kakvoći goriva
                     
                     
                        3,0 x 10 MW x 24 x S2,5 % = 1800 l/dan
                     
                  
                        
                           Proizvođač 2
                        
                     
                  
                        Količina mulja sa zatvorenom petljom
                     
                     
                        2,5 –3,0 
                     
                     
                        kg/potrošena HFO t
                     
                     
                        2,5 x 40 t/dan = 100 kg/dan
                     
                  
               Napomena: Količina stvorenog mulja iz sustava za pročišćavanje ispušnih plinova u konačnici ovisi i o posebnostima pojedinačnog postrojenja: stoga je potrebno poslužiti se priručnikom za sustav za pročišćavanje ispušnih plinova koji je dostavio proizvođač. Informacije u tablicama koje su dostavila društva dionika.
            
               (1)  Preuzeto iz studije EMSA-e The Management of Ship-Generated Waste On-board Ships (Upravljanje brodskim otpadom stvorenim na brodovima), siječanj 2017.
            
               (2)  Isparavanje frakcije vode u uljnom mulju proces je kojim se mora pažljivo upravljati i koji bi se trebao provoditi samo u mjeri u kojoj se omogućuje sagorijevanje mulja namijenjenog spaljivanju.